אבריל לאבין

**אבריל רמונה לאבין** (באנגלית: **Avril Ramona Lavigne**; נולדה ב-27 בספטמבר 1984) היא זמרת, פזמונאית, אשת עסקים, דוגמנית, ושחקנית קנדית.

בגיל 15, החלה לאבין להופיע על במות יחד עם זמרת הקאנטרי שאניה טוויין, שנה לאחר מכן חתמה על חוזה הקלטות של 2 אלבומים עם חברת ההקלטות אריסטה רקורדס בשווי של יותר מ-2 מיליון דולר. פריצת הדרך שלה קרתה עם אלבום הבכורה משנת 2002, *[[Let Go]]*, שמכר מעל 20 מיליון עותקים בעולם, הועמד לפרס גראמי, וכלל את הסינגלים המצליחים, "Complicated" ו-"Sk8er Boi", שהציגו אותה כזמרת פאנק רוק. היא נחשבת למוזיקאית מרכזית בפיתוח מוזיקת הפופ פאנק וכמי שסללה את הדרך בתחילת שנות האלפיים לשאר הנשים בז'אנר זה.

אלבום האולפן השני שלה, *[[Under My Skin]]*, משנת 2004, הפך לאלבומה הראשון שכובש את מצעד הבילבורד 200 בארצות הברית ומאוחר יותר מכר כ-10 מיליון עותקים ברחבי העולם. אלבומה השלישי, *[[The Best Damn Thing]]*, שיצא בשנת 2007, הגיע למקומות הראשונים במצעדי מדינות רבות בהן: קנדה, ארצות הברית, גרמניה, בריטניה ויפן. הסינגל המוביל מהאלבום, "Girlfriend", היה לשירה הראשון של לאבין בראש מצעד הבילבורד הוט 100 והוכתר כסינגל הנמכר ביותר בעולם לאותה שנה לצד הווידאו קליפ שלו ששבר שיא בכך שהפך לראשון בהיסטוריה שחצה את רף 100 מיליון הצפיות ביוטיוב. אלבום האולפן הרביעי שלה, *[[Goodbye Lullaby]]*, שיצא בשנת 2011, והחמישי שלה, ''Avril Lavigne'', שיצא בשנת 2013, המשיכו את הצלחתה המתמשכת. בשנת 2019, לאחר שלקחה הפסקה מעולם המוזיקה למשך 6 שנים, הוציאה לאבין את אלבומה השישי, *[[Head Above Water]]*. בשנת 2022 לאבין הוציאה את אלבום האולפן השביעי שלה, *[[Love Sux]]*. בשנת 2024 לאבין הוציאה אלבום אוסף בשם ''Greatest Hits''.

בשנת 2009, דורגה על ידי מגזין בילבורד במקום ה-28 ברשhnת אמני העשור. בנוסף לקריירת המוזיקה שלה, לאבין דיבבה במספר סרטים. בשנת 2006 היא דיבבה את הת'ר בסרט האנימציה "מעבר ליער" ואת אליס ב"אומת המזון המהיר". בשנת 2018 לאבין דיבבה את שלגיה בסרט המוזיקלי "בלגן בממלכה". נכון לספטמבר 2015, לאבין מכרה כ-40 מיליון אלבומים ו-30 מיליון סינגלים בעולם לצד זכיותיה ב-8 פרסי הרדיו של דיסני מתוך כ-21 מועמדויות, 2 פרסי המוזיקה של MTV אירופה, 6 פרסי המוזיקה העולמית, ו-8 מועמדויות לפרס גראמי.

## ראשית חייה
לאבין נולדה בבלוויל, אונטריו, שבקנדה, למשפחה נוצרית. השם אבריל משמעותו חודש אפריל בצרפתית. בגיל שנתיים, החלה אבריל לשיר עם אמה בכנסייה, וכבר אז אמה גילתה את כישרון השירה שלה. ללאבין יש אח גדול, מאט, ואחות קטנה, מישל. בגיל חמש עברה משפחתה לנאפני שבאונטריו, עיירה קטנה בעלת 5,000 תושבים, שם החלה לאבין לשיר במקהלה ולמדה לנגן בגיטרה.

במהלך שנת 2000, התגלתה לאבין על ידי הסוכן קליף פאברי, במהלך הופעתה בחנות ספרים שבקינגסטון, אונטריו, אשר שלח את הופעתה למגוון חברות תקליטים. מארק ג'ואט, ממייסדי חברת התקליטים נטוורק, קיבל הקלטה של אחת מהופעותיה וסידר לה לעבוד עם המפיק המוזיקלי פטר זיזו בקיץ 2000 בניו יורק. בספטמבר 2000, בזמן שהותה בניו יורק, כשהייתה בסך הכל בת 16, הוחתמה לאבין על חוזה התקליטים הראשון שלה, על ידי תקליטי אריסטה, לאחר שהופיעה בפני מנכ"ל החברה, L.A. Reid.

## קריירה
### 1999–2001: התחלת הקריירה
בשנת 1999 השתתפה לאבין בתחרות רדיו וזכתה לשיר עם הזמרת הקנדית שאניה טוויין את השיר "What Made You Say That" מול קהל של 20,000 איש באוטווה במהלך סיבוב ההופעות של טוויין. לאחר זכייתה לאבין אמרה לטוויין כי היא הולכת "להיות מפורסמת". במהלך הופעה בתיאטרון הקהילתי של נוקס, לאבין הבחינה בזמר העממי המקומי סטיבן מאד, הוא הזמין אותה להשתתף בשירו, "Touch the Sky", לאלבומו *Quinte Spirit* משנת 1999. מאוחר יותר השתתפה לאבין בשיריו "Temple of Life" ו-"Two Rivers" באלבום ההמשך שלו, *My Window to You*, בשנת 2000.

בדצמבר 1999 התגלתה לאבין על ידי הסוכן הראשון שלה, קליף פאברי, בזמן שהופיעה עם שירי קאנטרי בחנות ספרים "פרקים" בקינגסטון, אונטריו. פברי שלח קלטות VHS מההופעות הביתיות שלה למספר לקוחות פוטנציאליים בתעשייה, ולאבין עצמה ביקרה אצל כמה מנהלים. מארק ג'ואט, מייסד שותף של חברת הניהול הקנדית, "Nettwerk", קיבל עותק מהופעות הקריוקי שלה שהוקלטו במרתף של הוריה, ג'ואט דאג לכך שלאבין תעבוד עם המפיק פיטר זיזו במהלך קיץ שנת 2000 בניו יורק, שם כתבה את השיר "Why". באותה תקופה, התגלתה במהלך טיול בניו יורק על ידי חברת ההקלטות אריסטה רקורדס.

בנובמבר 2000, קן קרונגארד נציג חברת ההקלטות, "A&R", הזמין את מנהל ההקלטות אנטוניו רייד שהיה לראש חברת אריסטה רקורדס, לאולפן של "זיזו" במנהטן כדי לשמוע את לאבין שרה. האודישן שלה בן ה-15 הדקות "כל כך הרשים" את רייד שהוא החתים אותה מיד עם בחברה עם עסקה בשווי של 1.25 מיליון דולר לשני אלבומים ותוספת של 900,000 דולר עבור קידום פרסומה. בשלב זה לאבין גילתה שהיא משתלבת באופן טבעי עם קליקת הסקייטרים של בית הספר התיכון שלה, דימוי שעבר לאלבום הראשון שלה, אך אף על פי שהיא נהנתה מסקייטבורד, בית הספר השאיר אותה בתחושת חוסר ביטחון. לאחר שחתמה על חוזה תקליטים, ובתמיכה של הוריה, היא עזבה את בית הספר כדי להתמקד בקריירת המוזיקה שלה. להקתה של לאבין נבחרה על ידי "Nettwerk", מכיוון שהם רצו אמנים צעירים שהיו בסצנת הפאנק רוק הקנדית שיתאימו לאישיותה של לאבין.

### 2002–2003: ''Let Go''
ממוזער|242x242 פיקסלים|לאבין מופיעה בספטמבר 2002|ימין
ריד העניק לג'ושוע סרובין מ-"A&R" את האחריות לפקח על התפתחותה של לאבין ועל הקלטת אלבום הבכורה שלה. השניים בילו בניו יורק מספר חודשים כשהם עובדים עם כותבי שירים נוספים, כדי לנסות לגבש עבורה צליל אישי. סרובין אמר בראיון כי הם נאבקו בהתחלה, אף על פי ששיתופי פעולה מוקדמים עם מפיקים ובהם סבל בריר, קורט פרסקה, ופיטר זיזו הביאו לכמה שירים טובים, אך הם לא התאימו לקולה של לאבין או לאישיותה. רק לאחר שנסעה ללוס אנג'לס במאי 2001 ויצרה שני שירים עם צוות המפיקים "המטריקס", הרגישה חברת ההקלטות כי לאבין עשתה פריצת דרך גדולה. לאבין עבדה עוד עם המטריקס וגם עם הזמר והיוצר קליף מגנס. הקלטת אלבום הבכורה שלה הסתיים בינואר 2002.

ביוני 2002, הוציאה לאבין את אלבומה הראשון *[[Let Go]].* האלבום הפך להצלחה בין לאומית והגיע למקומות הראשונים באוסטרליה, קנדה, אירלנד, בריטניה, ניו זילנד, סקוטלנד, ולמקום השני במצעד הבילבורד 200 בארצות הברית. בבריטניה האלבום שבר שיא גינס בכך שהפך את לאבין לאמנית הצעירה לכבוש את המצעד הרשמי במדינה (גיל 17). עד סוף שנת 2002 האלבום הוסמך לתואר פלטינה מרובעת על ידי איגוד תעשיית ההקלטות האמריקאי, (RIAA) ובכך הפך אותה לאמנית הנמכרת ביותר באותה שנה לצד אלבום הבכורה הנמכר של השנה. עד מאי 2003, מכר האלבום מעל מיליון עותקים בקנדה והוכתר בתואר היהלום. עד היום, *Let Go* מכר מעל 20 מיליון עותקים בעולם ומוכתר כאחד האלבומים הנמכרים בכל הזמנים. סינגל הבכורה של לאבין, "Complicated", הגיע למיקומים הראשונים במצעדי נורווגיה, אירלנד, מקסיקו, אירופה, אוסטרליה, ולמקום השני במצעד הבילבורד הוט 100 בארצות הברית. הסינגלים הבאים מתוך האלבום, "Sk8er Boi" ו-"I'm with You" הגיעו לעשירייה הראשונה במצעדים רבים בעולם והפכו את לאבין לאמנית השנייה בהיסטוריה אשר כובשת את מצעד המיינסטרים של בילבורד בארצות הברית עם שלושת שיריה הראשונים. ב-1 באפריל 2003, יצא הסינגל הרביעי והאחרון מהאלבום, "Losing Grip". בתקופת האלבום, זכתה לאבין בפרסים רבים בהם פרס הווידאו קליפים של MTV בקטגוריית אמן הבכורה הטוב ביותר, פרס בחירת הילדים של ניקלודיאון, פרס בחירת הנוער, ו-4 פרסי ג'ונו. לאבין גם קיבלה מועמדויות לפרס גראמי, בקטגוריות האמן החדש הטוב ביותר, שיר השנה עם "Complicated", ואלבום הפופ ווקאל הטוב ביותר עם *Let Go*.

בשנת 2002, הופיעה לאבין בקליפ של השיר "Hundred Million" של להקת הפופ פאנק טרבל צ'אגר. במרץ 2003 הצטלמה לשער המגזין רולינג סטון וחודש לאחר מכן ביצעה את השיר "Fuel" כחלק ממחוות MTV ללהקת הרוק מטאליקה. ב-5 בדצמבר 2002 יצאה לאבין לסיבוב ההופעות הראשון שלה, Try to Shut Me Up Tour שכלל כ-70 הופעות.

### 2004–2005: ''Under My Skin''
ממוזער|294x294px|לאבין, 2004
אלבומה השני של לאבין, *[[Under My Skin]]*, יצא ב-25 במאי 2004 בארצות הברית. הוא מוקם במקום הראשון בארצות הברית, באנגליה, בגרמניה, בקנדה, במקסיקו, בארגנטינה, בספרד, באירלנד, בתאילנד, בקוריאה ובהונג קונג. את רוב האלבום כתבה לאבין עם הזמרת הקנדית שאנטאל קראוויאזוק. מפיקי האלבום הם דון גילמור, בוטץ' ווקר וריאן מיידה. לאבין עבדה עם בן מודי (חבר להקת אוונסנס לשעבר) על מספר שירים, אך רק "Nobody's Home" נכנס לבסוף לאלבום.

הסינגל הראשון מתוך האלבום, "Don't Tell Me", הגיע למקום הראשון במצעד הארגנטינאי והמקסיקני, לטופ 5 במצעדי אנגליה וקנדה ולטופ 10 באוסטרליה ובברזיל. "My Happy Ending", הסינגל השני, הגיע לטופ 10 בארצות הברית. השיר היה הלהיט השלישי הכי גדול של לאבין בארצות הברית. הסינגל השלישי, "Nobody's Home", לא הצליח כמצופה, והגיע רק עד למקום ה-41 במצעד. הסינגל הרביעי, "He Wasn't", נכנס למקום ה-23 במצעד הבריטי ולמקום ה-25 באוסטרליה אבל לא יצא בארצות הברית כסינגל. "Fall To Pieces" היה לסינגל החמישי והאחרון מתוך האלבום. השיר יצא כסינגל לרדיו בלבד, ללא וידאו קליפ. בבילבורד האמריקאי הוא הגיע רק אל המקום ה-106 והפך לסינגל הכי פחות מצליח של לאבין. האלבום מכר מעל 370,000 עותקים בארצות הברית בשבוע הראשון ליציאתו והפך לאחד האלבומים הנמכרים ביותר מאז שנת 2000. האלבום זיכה את לאבין בשני פרסים ב"פרסי המוזיקה העולמית" בשנת 2004: "זמרת הפופ-רוק הטובה ביותר" ו"הזמרת הקנדית המוכרת ביותר".

### 2006–2008: ''The Best Damn Thing''
[ממוזער|277x277px|לאבין ב[הונג קונג, 2007]]
אלבומה השלישי, *[[The Best Damn Thing]]*, יצא ב-17 באפריל 2007 בארצות הברית וב-15 באפריל בישראל. האלבום הופק על ידי ד"ר לוק, דריק ויבלי, ורוב קאבאלו. באלבום 12 שירים.

הסינגל הראשון מתוך האלבום, "Keep Holding On" יצא לרדיו כתקליט שדרים והיה הסינגל הקולנועי של הסרט "אראגון". למרות ש-"Keep Holding On" הוא השיר הראשון שיצא מתוך האלבום, הוא לא הסינגל המוביל של *The Best Damn Thing*. הסינגל הרשמי הראשון מתוך האלבום הוא "Girlfriend" שהצליח בקנה מידה עולמי, הפך ללהיט מספר ימים לאחר יציאתו, והגיע למקום ראשון במצעד השירים הרשמי של ארצות הברית. גרסה נוספת של השיר יצאה עם הראפרית ליל מאמא וכן גרסאות נוספות בשפות שונות יצאו גם כן. הסינגל השני מהאלבום הוא הבלדה "When You're Gone" שהצליחה לשחזר את ההצלחה של השיר "Girlfriend". הסינגל השלישי היה "Hot". הסינגל הרביעי והאחרון מהאלבום הוא "The Best Damn Thing".

### 2009–2011: ''Goodbye Lullaby''
על פי המגזין "Nylon", אלבומה הרביעי של לאבין, *[[Goodbye Lullaby]]*, היה אמור לצאת בספטמבר 2010, אך הוא נדחה למועד לא ידוע. ב-10 בנובמבר 2010 פרסמה לאבין הודעה רשמית שהיא סיימה את אלבום האולפן הרביעי שלה. בטקס פרסי ה-AMA שנערך ב-21 בנובמבר 2010, לאבין חשפה את תאריך היציאה ואת שמו הרשמי של האלבום. הסינגל הראשון, "What The Hell", יצא לאור ב-31 בדצמבר 2010 והגיע למקום הראשון בדרום קוריאה, אינדונזיה ומצעד המבוגרים היפני. ביפן ובצ'כיה הגיע האלבום למקום השני ואילו בהונגריה, סלובקיה, ניו זילנד, קנדה, אוסטרליה ומצעד המיינסטרים האמריקאי הגיע לעשרת הגדולים. הסינגל השני, "Smile", יצא לאור במאי 2011 והגיע למקום השני במצעד הפלמי בבלגיה, למקום השלישי בברזיל ולעשרת הגדולים במצעד הוולוני בבלגיה. הסינגל השלישי, "Wish You Were Here", יצא לאור בספטמבר 2011 והגיע למקום השלישי בלבנון ולעשרת הגדולים בבלגיה ודרום קוריאה. במהלך שנת 2011 יצאה לאבין לסיבוב הופעות בינלאומי בשם Black Star Tour.

בינואר 2010, יצא הסינגל "Alice" מתוך פסקול הסרט "אליס בארץ הפלאות" שמבוצע ונכתב על ידי לאבין, והופק על ידי בוטץ' ווקר. הסינגל נכלל באלבום במהדורה המורחבת.

בעקבות רעידת האדמה בהאיטי ב-2010 אבריל התארחה בגרסה למען האיטי של השיר "Wavin' Flag" של קיינאן לצד אמנים נוספים מקנדה, וביניהם פייר בובייה, דרייק, נלי פורטדו וג'סטין ביבר.

### 2012–2015: ''Avril Lavigne''
שלושה חודשים בלבד לאחר צאת *[[Goodbye Lullaby]]* הודיעה לאבין שהיא החלה לעבוד על אלבומה החמישי. האלבום, על פי לאבין, יהיה מבחינה מוזיקלית ההפך מ-*Goodbye Lullaby* וש "האלבום הבא יהיה יותר פופ ויותר כיפי שוב. יש לי שיר שאני כבר יודעת שיהיה סינגל, אני רק צריכה להקליט אותו מחדש!" לקראת סוף 2011, לאבין חתמה חוזה חדש עם חברת התקליטים אפיק רקורדס.

האלבום, שקרוי על שמה (''Avril Lavigne''), יצא לאור ב-1 בנובמבר 2013, זהו האלבום הראשון אותו הקליטה לאבין תחת אפיק רקורדס. סינגל הבכורה מתוכו, "Here's To Never Growing Up", יצא ב-9 באפריל 2013. הסינגל הופק בידי מרטין ג'ונסון מלהקת בויז לייק גירלז והקליפ לשיר לווה באזכור לסינגל הראשון של לאבין, "Complicated" דרך הלבוש והסקייטבורד המופיעים בקליפ. הסינגל הגיע ל-20 הגדולים בארצות הברית, בריטניה ואוסטרליה. השיר הגיע למקום הראשון ביפן ובטאיוואן, למקום השני בדרום קוריאה, ולמקום השלישי במצעד הוולוני בבלגיה ובברזיל. ב-18 ביולי 2013, יצא לאור הסינגל השני, "Rock N Roll". ב-7 באוקטובר, יצא לאור הסינגל השלישי "Let Me Go", בו היא משתפת פעולה עם בעלה לאותם ימים וסולן להקת ניקלבק, צ'אד קרוגר. הסינגל הרביעי והאחרון מתוך האלבום, "Hello Kitty", יצא לאור באפריל 2014 ועורר סערה בעקבות הקליפ אשר הכיל סטריאוטיפים גזעניים כלפי יפנים. לאבין בתגובה אמרה כי "הקליפ נעשה בעזרת צוות יפני עבור המעריצים היפנים שלי וטסתי לטוקיו במיוחד לצלם שם את הקליפ". השיר "Give You What You Like" אמנם לא יצא כסינגל, אך נתרם עבור סרט הטלוויזיה "הספר השחור של האומנת". האלבום מכר מעל ל-500,000 עותקים בארצות הברית והגיע למעמד זהב באוסטרליה. האלבום קיבל בקנדה תואר זהב ומועמדות לפרס ג'ונו עבור אלבום פופ של השנה.

בזמן ההקלטות לאלבום, תרמה לאבין גרסאות כיסוי לשירים "How You Remind Me" (במקור של להקת ניקלבק) ו-"Bad Reputation" (במקור של ג'ואן ג'ט) לפסקול הסרט "וואן פיס סרט: זי".

במהלך שנת 2014, לאבין הייתה מופע החימום עבור להקת הבנים הבקסטריט בויז במסגרת סיבוב ההופעות העולמי של הלהקה. עוד באותה שנה לאבין הופיעה בפסטיבל מוזיקה קיץ סוניק בטוקיו שביפן.

ב-26 באפריל 2015, הוציאה לאבין סינגל בשם "Fly", שפורסם בשיתוף ספיישל אולימפיקס 2015.

### 2016–הווה: ''Head Above Water'', ''Love Sux, Greatest Hits''
ב-25 בדצמבר 2016 הודיעה לאבין באמצעות חשבון האינסטגרם שלה שהיא עובדת על מוזיקה חדשה והיא תוציא אלבום חדש בשנת 2017. לאבין השתתפה בשיר "Listen" מאלבום האולפן השמיני של להקת הרוק היפנית One Ok Rock.

ב-14 בפברואר 2019, יצא האלבום *[[Head Above Water]]*. הסינגל הראשון מתוכו, "Head Above Water", הגיע למקום השני במצעד הנוצרי האמריקאי בעוד שבהונגריה, צ'כיה וקנדה הגיע לעשרת הגדולים. ביקורות טענו הסינגל משמש כ"קאמבק" של לאבין, לאחר שבמשך כ-5 שנים לא הוציאה מוזיקה חדשה. נוסף על כך, השיר מתאר את מאבקה של לאבין במחלת הליים שעמה התמודדה והחלימה. סינגלים נוספים שליוו את האלבום היו "Tell Me it's Over", "Dumb Blonde" (עם ניקי מינאז') ו-"I Fell in Love with a Devil". האלבום הגיע לעשרת הגדולים באוסטרליה, אוסטריה, קנדה, גרמניה, יפן, איטליה, שווייץ ובריטניה בעוד שבארצות הברית הגיע למקום ה-13.

בשנת 2019, יצאה לסיבוב ההופעות Head Above Water Tour, אך רוב ההופעות בוטלו עקב מגפת הקורונה. לאחר מכן הכריזה לאבין על סבב הופעות Avril Lavigne World Tour 2021, אשר יכיל את המדינות אשר ההופעות בהן בוטלו. בעקבות המגפה, הוציאה לאבין שיר בשם "We Are Warriors".

בשנת 2021, הוציאה לאבין את הסינגל "Flames", עם הזמר מוד סאן. ב-10 בנובמבר, הוציאה לאבין את הסינגל "Bite Me".

ב-25 בפברואר 2022, לאבין הוציאה את אלבום האולפן השביעי שלה, *[[Love Sux]]*. השיר "Bite Me" שיצא בשנת 2021, הפך לסינגל הראשון מתוך האלבום. ב-14 בינואר 2022, לאבין הוציאה את הסינגל השני מתוך האלבום, "Love It When You Hate Me". יום לאחר יציאת "Love It When You Hate Me", לאבין הכריזה על שם האלבום ועל תאריך היציאה שלו.

ב-21 ביוני 2024 לאבין הוציאה אלבום אוסף בשם ''Greatest Hits''.

ב-9 במאי 2025 לאבין ולהקת סימפל פלאן הוציאו את הסינגל המשותף "Young & Dumb" שעוסק בנוסטלגיה לתקופת תחילת הקריירות שלהם והפריחה של ז'אנר הפופ-פאנק בשנות ה-2000.

## קריירת משחק
במהלך השנים החלה לאבין להתעניין במשחק בטלוויזיה ובקולנוע וטענה שיש לה ניסיון רחב ביצירת קליפים מוזיקליים עבור המוזיקה שלה. לאבין ציינה במיוחד שהקליפ לשיר "Nobody's Home" דרש את יכולת המשחק הטובה ביותר. ההופעה הראשונה שלה בטלוויזיה הייתה בשנת 2002 בפרק של "סברינה המכשפה הצעירה" שם הופיעה עם הלהקה שלה במועדון לילה עם השיר "Sk8er Boi". לאחר מכן, בשנת 2004, השתתפה לאבין כשחקנית אורחת בסרט "הולכים רחוק". בסרט, הכוכבים הראשיים נתקלים בה מאחורי הקלעים לאחר הופעתה עם השיר "Losing Grip" בטקס פרסי MuchMusic.

בנובמבר 2005 הצטלמה לאבין לסצנה בסרט "העדר" בכיכובו של ריצ'רד גיר. הסרט יצא בשנת 2007 והצילומים נערכו בניו מקסיקו. לאבין גילמה בחורה בשם ביאטריס בל, חברתו של פושע מבוקש.

ב-2006 דיבבה לאבין את דמותה של הת'ר, האופוסום בסרט "מעבר ליער". מאוחר יותר ב-2006, לאבין השתתפה בסרט "אומת המזון המהיר" אשר בוים על ידי ריצ'רד לינקלייטר. לאבין גילמה את אליס, תלמידת תיכון.

## חיים אישיים
### מערכות יחסים
ב-5 ביולי 2006, נישאה בראשונה לסולן להקת הרוק הקנדית סאם 41, דריק ויבלי. הזוג החל לצאת עוד ב-2005. וויבלי הציע לה נישואין ביוני 2005. ב-9 באוקטובר 2009 הזוג התגרש. הגירושים נכנסו לתוקף ב-16 בנובמבר 2010.

לאחר גירושיה החלה לאבין בקשר זוגי עם כוכב "הוליווד הילס" ברודי ג'נר. הם היו בזוגיות במשך כשנתיים, מפברואר 2010 ועד ינואר 2012.

ב-1 ביולי 2013, נישאה בשנית עם סולן להקת הרוק הקנדית ניקלבק, צ'אד קרוגר. את קרוגר היא הכירה במסגרת עבודתם המשותפת על אלבומה החמישי, והזוג התארס באוגוסט 2012, כחודש לאחר שהחלו לצאת. כשנתיים לאחר מכן, ב-2 בספטמבר 2015 הודיע הזוג על גירושיהם והבהירו שהגירושים נעשו מתוך כבוד וידידות.

במרץ 2021 החלה לצאת עם מוד סאן, זמר וראפר אמריקאי. הם אף התארסו ב-27 במרץ 2022, אם כי נפרדו בפברואר 2023.

בפברואר 2023, דווח כי החלה במערכת יחסים עם הראפר האמריקאי טייגה.

### קעקועים
ללאבין ישנם קעקועים רבים, נכון לשנת 2010, רק מעטים מקעקועיה של לאבין ייחודיים לה והשאר תואמים את אלה של חברותיה. בחלק הפנימי של פרק כף היד השמאלי שלה קעקעה כוכב, שנוצר במקביל לקעקוע זהה של חברה בן מודי. בסוף שנת 2004 היה לה קעקוע לב ורוד קטן סביב האות "D" שנמצא על פרק ידה הימנית, שייצגה את החבר שלה באותה העת, דריק וויבלי. לאבין ובעלה באותה העת, וויבלי קיבלו קעקועים תואמים במרץ 2010, לרגל יום הולדתו ה-30. באפריל 2010 הוסיפה קעקוע נוסף על פרק כף היד שלה, של ברק והמספר 30. במאי 2010, זכתה לתשומת לב תקשורתית לאחר שהיא ובן זוגה באותה העת ברודי ג'נר קיבלו כל אחד קעקועים תואמים של המילה "FUCK" על צלעותיהם.

לאבין הופיעה בשער המגזין "Inked" בחודש יוני אותה שנה שם שוחחה על הקעקועים שלה, כולל קעקוע "שחר המנזר" ואישרה את קעקוע ה-"FUCK" בעודה מכנה את המילה כמילה "האהובה עלייה". היא הוסיפה כי היא רוצה לקבל קעקוע של "לב גדול תחת דגל עם שם... אני אחכה כמה שנים ואוודא שאני עדיין רוצה את זה, אני צריכה לחכות למישהו מיוחד שיחזור לחיי". ביולי 2010, קעקעה את שמו של חברה באותה העת ברודי ג'נר מתחת לשדה הימני.

### אזרחות צרפתית
לאבין יכלה להחשב כאזרחית צרפתית כבר מלידה, בזכות אביה שנולד שם ועל פי חוק דין הדם שבצרפת. ב-2011 הגישה בקשה לדרכון צרפתי, וקיבלה אותו. ב-2012 דווח כי מכרה את ביתה בבל אייר (הבית בו התגוררה מימי נישואיה לבעלה הראשון ויבלי), ושעברה להתגורר בדירה בפריז גם כדי ללמוד את השפה הצרפתית בבית ספר ברליץ.

### בריאות ותזונה
בשנת 2014, נפוצו שמועות על מחלה מסתורית שלוקה בה לאבין, לאחר שלא נראתה בציבור במשך זמן. לאבין שלחה הודעה למעריציה בחשבונה בטוויטר שבו ביקשה "להתפלל עבורה". ב-1 באפריל 2015, הודיעה כי הייתה מרותקת למיטתה משום שחלתה במחלת ליים.

לאבין שמרה על תפריט תזונתי קשוח ועל ספורט, יוגה ומדיטציה, עד שחל שיפור במצבה. בריאיון שהעניקה למגזין "People", הצהירה כי "זה הדבר הגרוע ביותר שאירע לי אי פעם". כחודשיים לאחר מכן, ב-29 ביוני סיפרה בדמעות ובבכי במהלך ריאיון לתוכנית הבוקר האמריקאית "בוקר טוב אמריקה" שמצבה טוב יותר לאחר שמחצית הטיפול מאחוריה והיא מרגישה בהתקדמות גדולה. לאבין היא צמחונית.

## הישגים בולטים
ממוזער|257x257px|לאבין בשנת 2007 בטקס פרסי "MuchMusic"
בשנת 2003 זכתה לאבין בפרס ההישג הבינלאומי עבור השיר "Complicated" בטקס פרסי "SOCAN" בטורונטו, קנדה. בשנתיים בלבד, קיבלה לאבין כ-8 מועמדויות לפרס גראמי כולל קטגוריית האמן החדש הטוב ביותר. כמו כן היא הועמדה כ-3 פעמים בטקס פרסי המוזיקה האמריקאית לצד מועמדות בטקס פרסי המוזיקה הבריטית זכייה ב-2 פרסי המוזיקה של MTV אירופה בקטגוריות הסולו הטוב ביותר והשיר המושך ביותר עבור "Girlfriend". היא זכתה ב-8 פרסי הרדיו של דיסני והועמדה כ-14 פעמים בטקס פרסי המוזיקה העולמית מתוכם זכתה ב-8 קטגוריות. בין השנים 2003–2008, זכתה ב-3 פרסים בטקס פרסי בחירת הילדים של ניקלודיאון. נכון לנובמבר 2020, לאורך שנות הקריירה שלה, לאבין זכתה סך הכל בכ-169 פרסים שונים מתוך 308 מועמדויות.

ברחבי העולם, מכרה לאבין מעל 40 מיליון אלבומים ו-30 מיליון סינגלים שלה, בהם 12.4 מיליון עותקי אלבומים בארצות הברית נכון לספטמבר 2015 על פי מגזין בילבורד. בשנת 2009 דורגה על ידי המגזין כאמנית הפופ במקום ה-10 של שנות האלפיים ובמיקום ה-28 ברשימת האמן המוביל ביותר של שנות האלפיים בהתבססות על מכירות מסחריות בארצות הברית. בינואר 2003, שברה שיא גינס בכך שהפכה לאמנית הסולו הצעירה ביותר בכל הזמנים אשר כבשה את מצעד האלבומים הרשמי בבריטניה בעודה בת 18 שנים ו-106 ימים עם האלבום *[[Let Go]]*. היא החזיקה בשיא עד שנת 2004 עד שדווח כי האמנית ג'וס סטון שברה אותו בעודה בת 17 וחודשיים עם אלבומה "Mind Body & Soul".

בשנת 2007 לאבין שברה שיא נוסף, בכך שהווידאו קליפ של שירה "Girlfriend" הוכתר כראשון בהיסטוריה אשר חוצה את רף 100 מיליון הצפיות ביוטיוב, נכון לנובמבר 2020 השיג מעל 536 מיליון צפיות באתרה. בשנת 2008, לאבין הפכה לאמנית המערב הראשונה אשר קיימה כחלק מסיבוב הופעות רשמי תאריכי הופעות בסין עם כ-6 מופעים שונים עם "The Best Damn Tour" והיא נחשבת לאמנית המערב הגדולה ביותר ביבשת אסיה במיוחד ביפן בה מוכתרת כאמנית המערב היחידה שמחזיקה בכ-3 אלבומים ראשונים עם מעל למיליון עותקים מאז שנות האלפיים. לאבין היא האמנית היחידה שהופיעה בשלושה טקסים רשמיים של אירועי תחרויות ספורט שונות בהם, משחקי החורף האולימפיים בטורינו בשנת 2006 ובוונקובר ב-2010, ובטקס הפתיחה של משחקי אולימפיאדת העולם בקיץ 2015.

## תדמית ציבורית
לאחר שלאבין הוכרה כזמרת בין לאומית בשנת 2003, היא הייתה ידועה בסגנון הטום בוי שלה שכלל לבוש גופיות, עניבות, וסניקרס. היא העדיפה בגדים רחבים, נעלי החלקה, רצועות יד ולפעמים שרוכי נעליים כרוכים סביב אצבעותיה. במהלך צילומיה השונים, היא העדיפה ללבוש חולצות טי "ישנות ומקומטות" מאשר בגדים "יקרים ונוצצים". בתגובה להשפעותיה האופנתיות והמוזיקליות, פרסומים רבים בתקשורת כינו אותה "נסיכת או מלכת הפופ פאנק" והגרסה הנשית ללהקת הרוק בלינק-182. עיתונאים ומעריצים החלו לראות בה כמי שמוגדרת כ-אנטי בריטני", מאחר תדמיתה הפחות ממוקדת מסחרית אלא "אמיתית" אך גם משום שהייתה חזקה מאוד. בתגובה לאבין אמרה כי "אני לא מורכבת ולא אומרים לי מה להגיד ואיך לפעול, אז הם היו חייבים לקרוא לי "אנטי בריטני" מה שאני לא".

בנובמבר 2002, טענה כי היא מרגישה שהיא "לובשת תחפושת" ולכן הפסיקה לענוד עניבות בעודה אומרת כי היא עושה מאמץ מודע לשמור על המוזיקה שלה בראש סדר העדיפויות שלה ולא על הדימוי הציבורי שלה. בשנת 2011 בצאתו של אלבום האולפן השני שלה, לאבין החלה להופיע בסגנון גותי והתלבשה בבגדי חצאית טוטו שחורה ופיתחה תדמית המתארת חרדה. במהלך תקופתה שנות אלבומה *[[The Best Damn Thing]]*, לאבין החלה לשנות כיוונים בתדמיתה וצבעה את שערה השטני לבלונדיני עם פס וורד ולבשה תלבושות נשיות בהן נכללו ג'נס ועקבים גבוהים ודגמנה למגזינים כגון הרפרס בזאר.

בראיון התייחסה לסגנונה החדש ואמרה כי, "אני לא באמת מתחרטת על שום דבר, אתה יודע, היה לזה את הזמן והמקום המתאים לו ועכשיו כולי התבגרתי ועברתי הלאה". לאבין ידועה בכך שהיא נושא בולט לאורך השנים של תאוריית קונספירציה לכך שהתאבדה בשנת 2003, והוחלפה בגוף של כפילה שגויסה בעבר בכוונה כדי להסיח את דעתם של צלמי הפפראצי. מקורה של קונספירציה זו הייתה בדיחה בבלוג ברזילאי, אך מאז שהוצאה לאור הפכה למחלוקת גדולה בקרב המעריצים והתקשורת. בראיון שערכה תחנת רדיו באוסטרליה בנובמבר 2018, לאבין הגיבה לנושא ואמרה כי, "הרבה אנשים חושבים שאני זאת לא אני האמיתית, מה שכל כך מוזר! כאילו, למה שהם יחשבו את זה בכלל?".

## מיזמים נוספים
### עיצוב אופנה ובשמים
ביולי 2008 השיקה לאבין את קו האופנה שלה "Abbey Dawn" אשר נקרא על שם כינוי הילדות של לאבין, אשר ניתן לה על ידי אביה. Abbey Dawn מעוצב על ידי לאבין עצמה. לאבין סיפרה שהרעיון להשיק קו אופנה עלה לה עוד בתחילת דרכה, שהיה לה קשה למצוא בגדים שהיא אוהבת עקב סגנון לבושה הייחודי. לכן, טענה לאבין שהיא מעצבת רק בגדים שהיא באמת אוהבת ורואה את עצמה לובשת אותם. במהלך השנים מאז השקת Abbey Dawn נראתה לאבין בזמן הופעותיה, בזמנה החופשי ועל השטיח האדום לובשת הרבה פעמים בגדים מהקולקציה האחרונה של Abbey Dawn.

ב-14 בספטמבר 2009 לאבין לקחה חלק בפעם הראשונה בשבוע האופנה בניו יורק שם הציגה את הקולקציה החדשה. שנתיים לאחר מכן, ב-2011 השתתפה שם לאבין בפעם השנייה ובספטמבר 2012 לאבין השתתפה בשבוע האופנה בפעם השלישית. גרמניה, איטליה, בריטניה ויפן. באותה שנה שבה השיקה לאבין את קו האופנה שלה, היא החלה לעבוד על הבושם הראשון שלה.

את בשמה הראשון, "Black Star" הוציאה לאבין בקיץ 2009 באירופה, ארצות הברית וקנדה. כשנשאלה לאבין מה הפירוש של השם אמרה: "רציתי שהבקבוק יהיה כוכב. והצבעים שלי הם שחור וורוד." היא סיפרה שהמסר של הבושם הוא: "להגשים את החלומות שלך, ושזה בסדר להיות יחיד במינו ולהיות מי שאתה". בשביל פרסום הבושם, כתבה לאבין שיר שנקרא באותו השם ולאחר מכן גם נכלל באלבומה הרביעי, *[[Goodbye Lullaby]]*.

ביולי 2010 השיקה לאבין את בשמה השני, "Forbidden Rose" אשר פיתוחו לקח שנתיים. המסר שלו היה בדומה לבושם הראשון "לך אחר חלומותיך" אך ססמתו הייתה "מעז לגלות".

בשמה השלישי, "Wild Rose" יצא באוגוסט 2011 וססמתו הייתה "מעז לגלות יותר".

לאחר שהשיקה שלושה בשמים, לאבין מדורגת במקום החמישי ברשימת "מוכרי הבשמים הגדולים ביותר מבין הכוכבים".

### פילנתרופיה
במהלך השנים לקחה לאבין חלק במגוון ארגוני צדקה כגון: הארגון הבינלאומי משאלת לב, Erase MS, מחנה Will-a-Way, ילדי מלחמה, הקמפיין האמריקאי למען בורמה (מיאנמר) ועוד.

כחלק מהפעילות שלה בעמותות War Child ואמנסטי אינטרנשיונל היא הקליטה גרסאות כיסוי לשירים "Knockin' on Heaven's Door" ו-"Imagine". בנוסף, הייתה חלק מהאמנים הקנדיים הרבים אשר הקליטו יחד את השיר "Wavin' Flag", על מנת לגייס כספים לשיקום האיטי, לאחר רעידת האדמה שהתרחשה שם בשנת 2010.

ב-14 בספטמבר 2010, הציגה לאבין בפעם הראשונה את העמותה שלה "The Avril Lavigne Foundation". מטרת העמותה היא לעזור לילדים אשר סובלים ממחלות קשות ובעלי מוגבלויות. העמותה עובדת עם מספר רב של עמותות אשר בראשן נמצאות משאלת לב, Easter Seals ו-Erase MS. ב-16 באפריל 2015, הוציאה הזמרת סינגל בשם "Fly", מלווה בקליפ שבו מוצגים ממראות העמותה ספיישל אולימפיקס שבה שותפה לאבין.

### [[ספיישל אולימפיקס]]
לאבין משמשת כשגרירה בינלאומית של ארגון ספיישל אולימפיקס הבינלאומית יחד עם ידוענים נוספים מתהחומים השונים; במקביל לכך הוציאה לאבין את השיר "Right Where I'm Supposed To Be", אשר הוצג כהשיר הרשמי של אולימפיאדת הספיישל אולימפיקס באבו דאבי בשנת 2019.

## דיסקוגרפיה
### אלבומי אולפן
* 2002: *[[Let Go]]*
* 2004: *[[Under My Skin]]*
* 2007: *[[The Best Damn Thing]]*
* 2011: *[[Goodbye Lullaby]]*
* 2013: *[[Avril Lavigne (אלבום)|Avril Lavigne]]*
* 2019: *[[Head Above Water]]*
* 2022: *[[Love Sux]]*

### אלבומי הופעות
* 2002: *[[Avril Lavigne: My World]]*
* 2005: *[[Bonez Tour 2005: Live at Budokan]]*
* 2008: *[[The Best Damn Tour: Live in Toronto]]*

### אלבומי אוסף

* 2001: *[[B-Sides]]*
* 2024: ''Greatest Hits''

## הופעות
### סיבובי הופעות
* 2002–2003: Try To Shut Me Up Tour
* 2004–2005: Bonez Tour
* 2008: The Best Damn Tour
* 2011–2012: Black Star Tour
* 2013–2014: The Avril Lavigne Tour
* 2019: Head Above Water Tour
* 2022–2023: Love Sux Tour
* 2024: Greatest Hits Tour

### סיבובי הופעות שיווקים
* Live by Surprise Tour :2004
* 2007: The Best Damn Thing Promotional Tour

## בשמים
* 2008: "Black Star"
* 2010: "Forbidden Rose"
* 2011: "Wild Rose"

## פילמוגרפיה

## קישורים חיצוניים

* 

* מילים לכל שיריה של אבריל לאבין
* 

## הערות שוליים

*
קטגוריה:זמרות-יוצרות קנדיות
קטגוריה:זמרות קנדיות
קטגוריה:זמרות פופ קנדיות
קטגוריה:שחקניות קולנוע וטלוויזיה קנדיות
קטגוריה:דוגמניות קנדיות
קטגוריה:טבעוניות קנדיות
קטגוריה:רב-נגנים
קטגוריה:זוכי פרס המוזיקה של MTV אירופה
קטגוריה:זוכי פרס המוזיקה העולמי: קנדים
קטגוריה:זוכי פרס המוזיקה העולמי: פופ רוק
קטגוריה:זוכי פרס בחירת הנוער
קטגוריה:זוכי פרס ג'ונו
קטגוריה:אמני אריסטה רקורדס
קטגוריה:אישים שהונצחו בשדרת הכוכבים של הוליווד: מוזיקה
קטגוריה:קנדיות שנולדו ב-1984
קטגוריה:צרפתיות שנולדו ב-1984